जागत जुआन हा ते अकली आला बी। उन्ने लोहे दे बारां किल्ले ले ते कुसै चाली पैहरूएं दी नजरें कोला बचियै राजे दे सौने आले कमरे तोड़ी जाई पुज्जा। जेलै रातीं बारां बजे दा घड़योल बज्जने आला हा तां उन्नै किल्ले त्यार करी ले। जेलै घड़योलै गी बारां बजे दियां टनकोरां लग्गन लगियां तां ओ हर टनकोरै पर इक इक किल्ला ताढ़दा राजे दे कमरे दी दुआरी तोड़ी जाई पुज्जा। दुआरी चा लंगियै ओ कमरे च पलंगै हेठ बड़ी गेआ। उन्नै पिट्ठी दी तुल्ल देइयै सरैन्दी दियां इट्टां कड्डी लेइयां पर राजा सुतनीन्दरा उट्ठेया ते आसै पासै नजर कराइयै फी सेई गेआ।